Aikuisten ja lasten yhteinen pikku liikuntamaa.
Tule liikkumaan ja leikkimään yhdessä omatoimisesti lapsen kanssa. Käytössä urheilutalon 2/3 salia, jossa rakennettu temppurata erilaisine välineineen. Ei ennakkoilmoittautumista, maksuton. Aikuisilta velvoitamme maskin käyttöä. Muutoksista ilmoitamme www.seinajoki.fi/perheliikunta
{"fi":"Ilmoittaudu: arja.rajala@mll.fi","sv":"","en":""}
Verkkoperehdytys MLL lastenhoitotoimintaan
Oletko vähintään toisen vuoden sosiaali-, terveys- tai kasvatusalan opiskelija tai jo alalle valmistunut? Tai sinulla on jo entuudestaan muuta vahvaa kokemusta lasten kanssa toimisesta? Tervetuloa MLL:n lastenhoitotoiminnan verkkoperehdytykseen 25.10. tai 29.11. klo 17.00-19.00. Perehdytys järjestetään zoom-palvelussa. Verkkoperehdytyksen suoritettuaan ja haastattelussa käytyään voi päästä MLL:n lastenhoitajaksi. Ilmoittautuminen ja lisätiedot: arja.rajala@mll.fi
Gluteeniton kahvilatapaaminen 5.10.2021 klo 15-17 Kahvila Ruufus, Valtionkatu 1, Seinäjoki Saavuthan vain terveenä
Kahvila Ruufus, Valtionkatu 1, Seinäjoki
Seinäjoen seudun keliakiayhdistyksen järjestämä gluteeniton kahvilatapaaminen 5.10.2021 klo 15-17 Kahvila Ruufus, Valtionkatu 1, Seinäjoki Saavuthan vain terveenä Tervetuloa!
Teatterinäytös varhaiskasvatuksen lapsille sekä esikouluikäisille
Hiirulainen ja Suuri seikkailu 30.9.2021
Hiirulainen ja Suuri seikkailu 30.9.2021 @ Meteoriittisali Hiirulainen on ystäviensä kanssa retkellä. Yhtäkkiä kumi puhkeaa pyörästä ja matkanteko vallan pysähtyy. Tästä alkaa Hiirulaisen Suuri seikkailu. Miten ystävykset ratkaisevat pulman? Onnistuvatko he paikkaamaan renkaan? Ja mitä sillä välin tapahtuu? Koko perheen riemukas esitys yhdistelee sirkusta, tanssia ja nukketeatteria. Hiirulainen ja Suuri seikkailu on osa Teatteri Mukamaksen suosittua sarjaa Hiirulaisen tarinoista. Lappajärven kunta vapaa-aikapalvelut järjestää Teatterinäytöksen varhaiskasvatusyksiköiden sekä esikouluyksiköiden lapsille Lappajärven lukion auditoriossa Meteoriittisalissa 30.9.2021 klo 09.30 - 10.10. Näytös on suunnattu Lappajärven varhaiskasvatusyksiköille sekä eskari-ikäisille lapsille. Länsirannan sekä Rantakankaan koulujen yksiköille järjestetään kyyditys esitykseen seuraavasti: Itäkylän eskareiden kyyti lähtö Rantakankoululta klo 09.00 (auto ottaa mennessään ryhmisläiset Ukonniementien linja-autopysäkiltä klo 08.55), paluu kyyti Lappajärven lukiolta klo 10.20 / Eskarit ja ryhmikset Länsirannan kyyti lähtö Länsirannan koulun pihasta klo 09.00 (auto nappaa tullessaan myös Ullanlinnan varhaiskasvatuksen lapset kyytiin Ullanlinnan pihasta n. klo 09.15), paluu kyyti Lappajärven lukiolta klo 10.20 / Eskarit ja ryhmikset Keskustan yksikkö Kastehelmet siirtyy lukion auditorioon kävellen Lisätietoa esityksestä löydät tämän linkin takaa https://www.teatterimukamas.fi/ohjelmisto/hiirulainen-ja-suuri-seikkailu/
Maaseudun tulevaisuus kaupungin lähiönä -keskusteluilloissa kaupunginjohtaja Kiiskilä ja alueen kaupunginvaltuutetut
Paneelikeskusteluilta Ylistaron kirjastossa
Seinäjoen lähikirjastot järjestävät "Maaseudun tulevaisuus kaupungin lähiönä" -paneelikeskusteluillat. Mukana keskustelemassa kaupunginjohtaja Jaakko Kiiskilä ja alueen kaupunginvaltuutetut. Keskustelussa ovat ajankohtaiset ja alueella kiinnostavat asiat. Yleisö voi osallistua kysymyksin keskusteluun. Ylistarossa ke 20.10. klo 18 keskustelua vetää toimittaja Jussi Mustikkamaa ja keskustelemassa ovat kaupunginjohtajan lisäksi kaupunginvaltuutetut Mikko Aila, Piia Kattelus-Kilpeläinen, Juha Konttas, Mervi Mäenpää, Heikki Niemi ja Esa Nuottivaara. Kahvitarjoilu klo 17.30-18 Vapaa pääsy Muiden lähikirjastojen keskusteluillat: Peräseinäjoki Terästalo ti 19.10. klo 18 Nurmo kokoustila Pelttari to 28.10. klo 18 Poikkeavan tilanteen takia tapahtumien osallistujamääriä voidaan joutua rajoittamaan. Suosittelemme kasvomaskin käyttöä kaikille 12-vuotiaille ja sitä vanhemmille. Muista kirjastokäynnillä käsienpesu, hyvä yskimishygienia sekä turvavälien pitäminen. Älä tule kirjastoon ollenkaan, jos sinulla on flunssaoireita.
Kahvia ja mukavaa ohjelmaa entisille nuorille
Vanhustenviikon tapahtuma Ylistaron kirjastossa
Vanhusten viikon tapahtumassa 6.10.2021 Ylistaron kirjastossa: Klo 13-14 kahvitarjoilu Klo 14 alkaen: Lukudraamatuokiossa entisaikojen aavetarinoita, esiintyjänä Jaakko Seppä Bingo Vapaa pääsy, tervetuloa!
Paneelikeskustelu maaseudun ja alueen kehittämiseen liittyen.
"Maaseudun tulevaisuus kaupunginlähiönä" paneelikeskusteluilta
Peräseinäjoki-salissa Terästalo Keikulinkuja 1 Mukana keskustelemassa kaupunginjohtaja Jaakko Kiiskilä ja alueen valtuutetut. Keskustelun vetäjänä Anssi Orrenmaa. Tervetuloa mukaan! Tapahtuma on osa Seinäjoen lähikirjastojen Lähikset lähemmäs -hankkeen paneelikeskusteluiltoja.
Tapahtuman teemana on lasten ja nuorten harrastaminen.
Valoa ja varjoja - tapahtuma Alavuden keskustassa pe 24.9.2021 klo 17 alkaen
Tapahtuma-alueena toimii Huhtalavan ja keskustan alue ja jatkot pidetään Tuurin Pumptrack/ skeittialueella, jossa ilta huipentuu nuorten ikärajattomaan keikkaan. Keskustan alueen tapahtumat: - klo 17-18 Keppihevosrata (estekisa) Kulttiksen/Kyntäjän sisäpiha, Alavuden 4H - klo 17-18.30 Satusuunnistus kirjastossa - klo 18.30 Satutuokio kirjastossa - klo 17-19 Sirkustyöpaja Huhtalavalla, Gaija Circus - klo 17-19.30 Parkour-työpaja Luovin salissa, Harrastekoordinaattorit - klo 17.30-19.30 Voltin puistoseikkailu Rantapuisto Riehula, Varhaiskasvatuksen liikuntakoordinaattori/liikuntapalvelut - klo 18-20 Padel- kenttään tutustuminen keskusurheilukentän vieressä, Padel Alavus - klo 18-19.30 Kasvomaalaus Nuorisotila Lymy, Alavuden 4H - klo 17-19 Nuotio/makkaranpaistoa Tusan Lasikota, Eräveikot Huhtalavan tapahtumat: - klo 17.30 Pariakrobatiaa, Gaija Circus - klo 18.00 Nykykansanmusiikkia Lakeudenportin kansalaisopisto, Suomesta ja maailmalta Kulttis Folk –orkesteri - klo 18.30 Pariakrobatiaa, Gaija Circus - klo 19.45 Tuliesitys Gaija, Circus Jatkot Tuurin Pumptrackilla klo 20.00-23.00 ja ilmaiskonsertin aikataulu: - Klo 20.00 Shaded - Klo 20.45 Huutis - Klo 22.00 MEGA-Ertsi Töysän MLL grillaa paikan päällä makkaraa. Tapahtuman juontaa Annika Purho. Tapahtuma on maksuton, hyvän mielen tapahtuma, jonka järjestää Alavuden kaupungin nuorisopalvelut yhteistyössä liikunta-, kulttuuri- ja varhaiskasvatuspalveluiden sekä Lakeudenportin kansalaisopiston kanssa. Lämpimästi tervetuloa! Lisätietoja www.alavus.fi
Retkellä tutustutaan Halkosaaren luontoon ja paikan erilaisiin toimintoihin: kalastaja-Matti, lavatanssit, Tulivuorirock, kesäteatteri, leirit ja patokapina.
Taide- ja kulttuurikeskus Onnintupa -hanke/Kulttuuriyhdistys Karikko ry
Halkosaareen tarinaretkellä tutustutaan Halkosaareen, siellä vuosien varrella tapahtuneisiin toimintoihin ja sen luontoon. Retki aloitetaan Halkosaaren parkkialueelta Patokapinan muistomerkiltä sunnuntaina 26.9.klo 13. Sadesäällä retkeä ei järjestetä. Halkosaari on vuosikymmenten aikana ollut monenlaisten tapahtumien näyttämö ja monilla liittyy paikkaan vahvojakin muistoja. Halkosaari-muisteluja jatketaan retken jälkeen Onnintuvalla muistelutyöpajassa seuraavan viikon torstaina 30.9. Halkosaaren asukkaana muistetaan vielä Matti Nisula perheineen. Matti Nisula oli kalastaja ja hänellä oli varsin mielenkiintoinen talo keskellä Halkosaarta. Tanssitoimintaa Halkosaaressa on ollut 1930-luvulta asti. Tanssilava on sijainnut eri paikoissa. Tunnetuimman muotonsa lava sai rakennusmestari Nestori Viinamäen suunnitelmasta, kun omaperäinen tanssilava erikoisine kattomuotoineen otettiin käyttöön toukokuussa 1961. Tanssitoimintaa Halkosaaressa pyöritti Lappajärven Veikot useita vuosikymmeniä erittäin menestyksekkäästi. Halkosaarella oli tanssipaikkana hyvä maine. Siihen vaikuttivat monet seikat: luonnonkaunis ympäristö, keskeinen maantieteellinen asema, korkeatasoiset orkesterit, nimekkäät juhannusohjelmat, erittäin hyvä järjestys ja siisteys. Suosioon vaikuttivat tärkeänä osana myös toiminnanjohtajan organisointikyky sekä nuorison musiikkimaun ja ohjelmatoimistojen hyvä tuntemus. Halkosaaren huvikeskuksessa syntyi myös yksi Suomen vanhimmista rockfestivaaleista, Tulivuorirock vuonna 1971. Tapahtuman yleisömäärä oli parhaimmillaan lähes 10 000 kävijää. Tapahtumassa ovat esiintyneet ulkomaalaisista yhtyeistä ja artisteista muun muassa Bay City Rollers, Dr. Feelgood, Manfred Mann’s Earth Band, Suzi Quatro ja Stray Cats sekä suomalaisen rockmusiikin parhaimmisto muun muassa Dingo, Hurriganes, Wigwam, Juice Leskinen, Eppu Normaali, Hanoi Rocks, Sleepy Sleepers. Tanssien ohella tunnettua toimintaa Halkosaaressa on ollut kesäteatteri. Silläkin on pitkät perinteet. Halkosaaren kesäteatteri Antti Vartialan johtamana toimi vuodesta 1993 vuoteen 2017. Vuodesta 2018 kesäteatteritoimintaa vetämään tuli Kristian Hyyppä ja nimi muuttui Lappajärven kesäteatteriksi. Monia hienoja esityksiä on kesäteatteri Halkosaaressa katsojilleen tarjonnut. Leiritoiminta liittyy myös vahvasti Halkosaareen. Moni muistaa nuorisosihteeri Antero Koivusen nuorisoleirit, kun Halkosaareen leiriydyttiin viikoksi telttoihin ja vietettiin ikimuistoisia kesäpäiviä ja -öitä monenlaisten leikkien ja kisailujen parissa. Huippuhetkiä olivat iltanuotiot. Keväällä 1994 järjestettiin Halkosaaressa taidekasvatusleiri, jossa osallistujina olivat Lappajärven Lamminkylän ala-asteen ja Evijärven Särkikylän ala-asteen oppilaat sekä Kortesjärven kirkonkylän kolmasluokkalaiset. Opettajina leirillä oli taiteilijoita Suomesta, Tanskasta ja Islannista. Halkosaareen rakennetiin leirin aikana monenlaisia taideteoksia muun muassa Pahuuden käärme, Haavoittuneen enkelin temppeli ja Tuonelan lautta. Halkosaari on myös paikka, jossa on tehty Suomen ympäristöliikkeen historiaa. Toukokuussa 1979 kansa Lappajärvellä otti ohjat omiin käsiinsä ja tukki Niskan sillalla Lappajärvestä Evijärven virtaavan Ähtäväjoen Välijoen kivipadolla. Lappajärven patokapinalla haettiin järven säännöstelylle rajoja. Lappajärvi-liike vaati, että järveä tulee hoitaa järven edun mukaisesti eikä voimatalouden etuja ajaen. Tarinaretki on osa Taide- ja kulttuurikeskus Onnintupa -hankkeen toimintaa. Hanke on saanut Leader-rahoitusta Aisapari ry:ltä
Suosittu duo romanttisissa merkeissä.
6/4 €, alle 18-vuotiaat maksutta, Museokortti ja kulttuuriedut
tiedotekuva_GustafssonHaapoja_Seinäjoki_ ghost copy.jpg
Gustafsson&Haapojan näyttelyssä sika on pääroolissa
Kuvataitelija Terike Haapoja ja kirjailija Laura Gustafsson käsittelevät Siat – Pigs –näyttelyssään sian politiikkaa ja poetiikkaa. Gustafsson&Haapojan töissä on läsnä ajatus utopiasta ja mahdollisuudesta toisenlaiseen maailmaan. Kuvataiteilija Terike Haapoja (s. 1974) ja kirjailija Laura Gustafsson (s. 1983) yhdistävät töissään runollisuuden dokumentaariseen lähestymistapaan. Näyttelyssä on esillä vuonna 2019 Amsterdamin Zone2Source-galleriassa esitetty ääni-installaatio Waiting Room, jossa kuullaan elämänsä viimeistä yötä eläviä sikoja teurastamon odotushuoneessa. Lisäksi esillä on uusi, kollaasimainen videoteos, jossa katsotaan teollisen ihmisyhteiskunnan ja –kulttuurin harjoittamaa tehomaataloutta kuin se olisi menneisyyttä. Videoteos tarkastelee kehollisuutta, suhdetta luontoon, maankäyttöä, ilmastonmuutosta sekä väkivallan mekanismeja sikaan liittyvien merkitysten ja rakenteiden kautta. Sika on esillä niin vertauskuvana, tuotannon välineenä kuin todellisena maailmassa elävänä subjektina. Näyttelytila Hallissa esillä oleva näyttely limittyy Itikanmäen historiaa ja elämään ennen taide- ja kulttuurikeskusta: Rakennuksen, tuolloin teollisuus- ja varastokäytössä olleen Navetan, naapurissa toimi vuodesta 1914 1980-luvulle karjamyyntiosuuskunta Itikan, myöhemmin Atrian, teurastamo ja myöhemmin lihanjalostustehdas. Gustafsson&Haapoja on vuodesta 2012 toiminut yhteistyö. Projekti on aloittanut tutkimalla historiaa ja yhteiskuntaa toisten lajien näkökulmasta ja edennyt purkamaan ihmisen ja eläimen käsitteitä sekä sitä, miten ne kytkeytyvät rodullistamisen, seksismin ja yhteiskunnallisen ulossulkemisen mekanismeihin. Teokset liikkuvat installaatio- ja videotaiteen sekä performanssin alueilla, ja niissä näkyy usein molempien taiteilijoiden teatteritausta. Näyttelyt pyritään keskusteluiden, kirjoitusten ja toiminnan kautta liittämään osaksi yhteiskunnallista kontekstia.
Kuukauden Taiteilijan näyttely taidelainaamon punatiiliseinällä
SYYSKUUN KUUKAUDEN TAITEILIJA HILLA HAUTANEN Tea Party/Teekutsut Hilla Hautanen (FM) on seinäjokinen taiteilija, taidekasvattaja ja taidehistorioitsija. Taiteellisen työskentelyn muotoja ovat oman kuvallisen ilmaisun lisäksi muun muassa ympäristö- ja yhteisötaide. Luontevaa hänelle on työskentely erilaisissa taiteenalan projekteissa, myös taiteen kehittämis-, asiantuntija- ja luennoitsijatehtävät ovat lähellä sydäntä. Teoksissaan Hilla pyrkii säilyttämään urbaanin ihmisen kosketuksen omaan luontoyhteyteensä, pohtimaan nykymaailmaa ja valintoja ekologiselta kannalta. Häntä kiehtovat asioiden ja ilmiöiden rajapinnat, yhdisteltävyys ja taiteen kokoava voima. Soveltava taide ja sen kautta vuorovaikutuksellisuus yhteiskunnallisten asioiden kanssa ovat häntä motivoivia työskentelyfilosofioita. Näyttely kutsuu katsojaa pysähtymään ”teekupillisen ajaksi” taiteen äärelle, rentoutumaan, nauttimaan väreistä, muodoista sekä taiteen herättämistä tunnelmista. Osata ottaa tuokio pysähtymiselle on tärkeä keino hektisessä kiireen ja vaatimusten täyttämässä maailmassa. Näyttelyn teema haluaa koota erilaisia ihmisiä: yksin tai yhdessä paikan päällä taidenäyttelyssä tai virtuaalisesti nauttimaan hetkestä, pysähtymään ja kohtaamaan itsensä ja toisensa.
[{"name":"kulttuurikaffit.jpg","url":"https://dsre702v2imo2.cloudfront.net/event-images/1d4l9ktbbvwsb_kulttuurikaffit.jpg"},{"name":"Kulttuurikaffien ohjelma 13.10.2021 Raffia puhetta rahoituksesta jakoon.pdf","url":"https://dsre702v2imo2.cloudfront.net/event-images/10zt497ktodyxgm_Kulttuurikaffien ohjelma 13.10.2021 Raffia puhetta rahoituksesta jakoon.pdf"}]
Virtuaalisille Kulttuurikaffeille kokoonnutaan tällä kertaa teemalla "Raffia puhetta rahoituksesta"
Kulttuurikaffit: Raffia puhetta rahoituksesta
Kulttuurikaffit: Raffia puhetta rahoituksesta Etelä-Pohjanmaan liitto kutsuu väkeä virtuaalisesti koolle Kulttuurikaffeille teemalla “Raffia puhetta rahoituksesta”. Keskiviikkona 13.10.2021 klo 9−11.30 etäyhteyden välityksellä järjestettävässä tilaisuudessa kuullaan kulttuurialan rahoitusmahdollisuuksista. Mitä apurahoja ja avustuksia on jaossa juuri nyt ja tulossa lähiaikoina hakuun? Millainen on hyvä hakemus ja miten ihmeessä sitä rahaa irtoaa? Jaossa on myös henkilökohtaisia rahoitusklinikka-aikoja loppuvuodelle. Ilmoittaudu mukaan täyttämällä yhteystietosi, niin lähetämme Sinulle Teams-linkin osallistumista varten: https://forms.office.com/r/3gSV72steP Ohjelmassa ● Suomen Kulttuurirahaston keskusrahaston ja Etelä-Pohjanmaan maakuntarahaston hakujen esittely ● Musiikinedistämissäätiön (MES) tukien esittely ● Vinkit hyvän hakemuksen laadintaan ● Lyhyt katsaus EU:n kansainvälisiin rahoitusohjelmiin ● FINCH-hankkeen kulttuuriperintötoimijoiden rahoitusoppaan julkaiseminen ● Henkilökohtaiset hankeklinikat taiteen ja kulttuurin tekijöille ● Räppäri Joacim & RTVM eli "Räpäten Tulee Viheltäen Menee" ● Keskustelua ja kysymyksiä ● Tilaisuus päättyy viimeistään klo 11.30 Kulttuurikaffit on Etelä-Pohjanmaan liiton uusi toimintamuoto, jolla kootaan toimijoita yhteen mielenkiintoisten ja ajankohtaisten kulttuuriaiheiden äärelle kuulemaan, keskustelemaan ja verkostoitumaan. Kaffeja järjestämme noin kolme kertaa vuodessa, ja kerran vuodessa kokoonnumme isommasti yhteen kulttuurifoorumin merkeissä. Yhteistyössä #kulttuurinpaikka | @kulttuurinpaikka
[{"name":"Vatpakan vaellus VIii(1).png","url":"https://dsre702v2imo2.cloudfront.net/event-images/3v68x8kto8ai6j_Vatpakan vaellus VIii(1).png"}]
Matalan kynnyksen 15km vaellus helppokulkuisella reitillä
Vatpakan vaellus järjestetään 1710.2021 kymmenennen kerran! Lähtö klo 10.00 Vatpakan hiihtomajalta 15km reitti kulkee Vatpakka-Lakeaharju-Luoma-aho hiihtoreittiä pitkin. Sport-Center Lakis laavulla ilmainen makkara-ja mehupiste. Osallistuneiden kesken arvontaa!
Seppo Verho - Leppoisa vanhuus taidenäyttely
”Seuratessani vanhempieni ikääntymistä ja kuolemaa, tajusin että minua on huijattu. Harrastusten ja lastenlasten somistama vanhuus onkin vain ohimenevä vaihe. Yleensä se karahtaa dramaattisesti elämän pahimpaan tautiin tai hitaaseen murenemiseen”, kertoo Seppo Verho. Vanhana on pakko luopua oleellisista asioista: nivelet jäykistyvät, aistit tylsistyvät, ympyrät pienenevät, yksinäisyys iskee. Lopulta menee ymmärryskin. Kaikilta tämä prosessi ei suju kuin Strömsössä. Se voi aiheuttaa kauhua, katkeruutta, vihaa tai masennusta. ”Käsitin olevani iässä, jolloin on liian myöhäistä kuolla nuorena. Minunkin on pakko käsitellä ja kohdata vanhuuden vaivat jotenkin. Oppisinko luopumaan oikealla hetkellä? Pystynkö olemaan tyytyväinen liiankin tavalliseen elämääni? Mukava vanhuus kun saattaa osittain olla asennekysymys.” 'Leppoisa vanhuus' kuvakokonaisuus on syntynyt näistä lähtökohdista. Seppo Verho on kuvannut äitiään ja itseään. Lähtökohdat ovat henkilökohtaiset, mutta aihe on laajemminkin ajankohtainen suurten ikäluokkien vanhetessa. Senioreiden hoidon ongelmat ovat olleet laajasti esillä, vanhuuden kokeminen ja kuoleman kohtaaminen eivät niinkään.
[{"name":"vimpelin mopopaja.png","url":"https://dsre702v2imo2.cloudfront.net/event-images/26bcz8ksoc4b3i_vimpelin mopopaja.png"}]
Mitä? Korjaa, tuunaaa, pese, seuraa tai auta Missä? Konehuolto Luoma-ahon tiloissa, Yhdystie 2 62800 Vimpeli Milloin? klo 17.00-20,00 tiistaina 31,8, keskiviikkona 8.9, tiistaina 14.9, keskiviikkona 22.9, ja tiistaina 28.9. Paikan päältä löytyy toimintaa tarvittavat välineet sekä pientä purtavaa! Ohjaajana toimii Niko Luoma-aho